Diari Oficial de la Generalitat Valenciana


Sumari del DOGV 4180, del 31-01-2002 (2002/443)

ORDRE de 28 de desembre de 2001, de la Conselleria d'Agricultura, Pesca i Alimentació, per la qual es convoquen setze beques per a postgraduats per a transferència de tecnologia en la Direcció General d'Innovació Agrària i Ramaderia.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/443


Data del document
:   28-12-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * enginyer
    * assignació per estudis
    * ajuda pública
    * suport econòmic

ORDRE de 28 de desembre de 2001, de la Conselleria d'Agricultura, Pesca i Alimentació, per la qual es convoquen setze beques per a postgraduats per a transferència de tecnologia en la Direcció General d'Innovació Agrària i Ramaderia. [2002/X443]
  
Els pressupostos de la Generalitat Valenciana per a l'any 2002 preveuen la concessió de beques per a titulats mitjans i superiors a fi de completar la seua inicial formació acadèmica en temes relacionats amb l'agricultura i la ramaderia donant-los l'oportunitat de conéixer de prop i de col·laborar en l'exercici professional en els aspectes de la realització d'assajos i experiències, així com en activitats de transferència de tecnologia i de capacitació agrària. Amb això es pretén millorar el seu perfil i, per tant, aconseguir una millor adaptació a les necessitats de la societat, amb la qual cosa s'afavorirà la seua integració posterior en el món laboral.
  
Per això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió de setze beques, a fi de completar la formació acadèmica de titulats mitjans i superiors en temes d'experimentació agrària, així com en capacitació i transferència de tecnologia al sector agropecuari, per tal de millorar el seu perfil professional i facilitar la seua integració en el mercat laboral, i aprovar les bases per les quals es regeix aquesta convocatòria, incloses en l'annex de la present ordre.
  
Segon
  
La dotació econòmica de les beques se sufragarà a càrrec del capítol IV, línia T4718000, del programa 542.20 dels pressupostos de la Generalitat Valenciana per a l'any 2002. Aquesta línia es finança a càrrec del Fons Social Europeu.
  
DISPOSICIONS FINALS
  
Primera
  
S'autoritza el director general d'Innovació Agrària i Ramaderia perquè, en l'àmbit de les seues competències, prenga les mesures necessàries per al desenvolupament i l'aplicació de l'ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 28 de desembre de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats en la realització d'assajos i experiències agropecuaris, així com en activitats de capacitació rural i transferència de tecnologia als professionals agraris de la Comunitat Valenciana.
  
Segona. Nombre, classes de beques i titulació exigida
  
Les beques seran un total de setze, distribuïdes en les classes següents:
  
Classe A: Destinada a enginyers agrònoms: 2 beques. A fi de completar la seua formació acadèmica amb aspectes pràctics de l'exercici professional com ara el disseny i control d'experiències, així com la planificació i realització d'activitats de capacitació i transferència de tecnologia.
  
Ubicació: Servei de Desenvolupament Tecnològic. Moncada.
  
Classe B: Destinada a enginyers tècnics agrícoles: 14 beques. A fi de completar la seua formació acadèmica amb aspectes pràctics de l'exercici professional com ara la realització d'assajos i experiències, així com la realització d'activitats de capacitació i transferència de tecnologia.
  
Ubicació: Estació Experimental Agrària de Vila-real: 2 places.
  
Estació Experimental Agrària de Carcaixent: 5 places.
  
Estació Experimental Agrària de Llutxent: 2 places.
  
Estació Experimental Agrària d'Elx: 2 places.
  
OCAPA la Safor (Gandia): 1 plaça.
  
Servei de Desenvolupament Tecnològic Agrari, Moncada: 2 places
  
Tercera. Dotació, durada i pagament de les beques
  
Les dues beques per a enginyers agrònoms estaran dotades cada una d'elles amb 874,47 euros bruts mensuals, i l'import total de les beques serà de 20.987,28 euros. Les catorze beques per a enginyers tècnics agrícoles estaran dotades cada una d'elles amb 634,07 euros bruts mensuals, i l'import total de les beques serà de 106.523,76 euros. L'import total anual de les setze beques serà de 127.511,04 euros.
  
Es finançaran a càrrec dels pressupostos de la Generalitat Valenciana per a l'any 2002. A aquest efecte, la present convocatòria i la possibilitat de concessió de beques es condicionen a la previsió del crèdit adequat i suficient en els dits pressupostos.
  
L'import de les beques es pagarà mensualment, amb el certificat previ del cap del Servei de Desenvolupament Tecnològic.
  
El període de gaudi de les beques serà de dotze mesos, i finalitzarà el 31 de desembre de l'any 2002. No obstant això, el dit període podrà prorrogar-se a l'exercici de l'any 2003 amb les condicions següents:
  
- El període de gaudi de les beques, inclòs el període de pròrroga, no podrà excedir de dotze mesos.
  
- El període de prorroga finalitzarà amb la incorporació dels becaris corresponents a la convocatòria de l'any 2003.
  
- Que existisca consignació pressupostària en l'exercici de l'any 2003.
  
Quarta. Formalització de sol·licituds i termini de presentació
  
Les sol·licituds, emplenades segons el model adjunt, aniran dirigides al director general d'Innovació Agrària i Ramaderia, i s'hi farà constar la beca o les beques a què s'optarà. Es presentaran al Registre General d'aquesta conselleria situat al carrer d'Amadeu de Savoia núm. 2, 46414 València, o es tramitaran per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Cinquena. Condicions i mèrits preferents
  
Amb la sol·licitud caldrà adjuntar el currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de sol·licituds.
  
Els sol·licitants hauran d'estar en possessió del títol d'enginyer agrònom o enginyer tècnic agrícola exigit, i caldrà que l'hagen obtingut amb posterioritat al curs acadèmic 1990/91.
  
El currículum es valorarà de conformitat amb el barem següent:
  
Expedient acadèmic: fins a 5 punts.
  
Acreditació de l'especial interés de l'aspirant en els temes objecte d'aquesta convocatòria: fins a 3 punts.
  
Idiomes: fins a 1 punt.
  
Valencià: fins a 1 punt.
  
Sisena. Selecció
  
Per a l'examen de beques, es constituirà una comissió avaluadora que estarà formada per:
  
President: senyor Eduardo Primo Millo, director general d'Innovació Agrària i Ramaderia.
  
Secretari: senyor Marcial Jordá Pérez, cap de la Secció de Suport.
  
Vocals:
  
Senyor David Villalba Buendía, cap de la Secció de Citricultura.
  
Senyor Mariano Lorente Solanas, cap de la Secció de Fructicultura.
  
Senyor Pascual Lapica Boix, director de l'Estació Experimental Agrària deVila-real.
  
Suplents:
  
President: senyor Vicente Tejedo Tormo, cap del Servei de Desenvolupament Tecnològic.
  
Secretari: senyor Luis Granero Roses, director de l'Estació Experimental Agrària de Borriol.
  
Vocals:
  
Senyor Víctor Real Boronat, cap de la Secció de Capacitació.
  
Senyor Alfredo Miguel Gómez, cap de la Secció d'Horticultura.
  
Senyor Juan José Catalá Todolí, director de l'Estació Experimental Agrària de Llutxent.
  
Setena. Procés de selecció
  
1. La comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 5 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'anunci al tauler de la Conselleria d'Agricultura, Pesca i Alimentació (Amadeu de Savoia 2, 46592 València), a la planta baixa, a partir del desé dia natural de la finalització del termini de presentació de sol·licituds. L'entrevista es valorarà amb un màxim de 4 punts.
  
Sumats els punts obtinguts en la fase primera i segona se seleccionaran els candidats per ordre de puntuació i s'exposarà la llista al tauler esmentat durant 10 dies per a la fase d'al·legacions.
  
Vuitena. Concessió
  
Les beques seran adjudicades mitjançant resolució de la consellera d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir de l'endemà de la finalització del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Novena. Drets, obligacions i incidències dels becaris
  
Les beques són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.
  
La condició de becari no genera cap relació laboral ni administrativa amb la Generalitat Valenciana.
  
L'acceptació de la beca en les condicions de la convocatòria implicarà, a més, les obligacions següents:
  
Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques sense l'autorització prèvia del cap del Servei de Desenvolupament Tecnològic, i en tot cas fent constar expressament el patrocini de la Conselleria d'Agricultura, Pesca i Alimentació.
  
El Servei de Desenvolupament Tecnològic ordenarà les activitats i establirà la dedicació dels becaris dins dels objectius de formació ja enunciats en l'article primer i amb una dedicació total de 35 hores setmanals.
  
El director general d'Innovació Agrària i Ramaderia de la Conselleria resoldrà les incidències que es produïsquen durant el període de gaudi de les beques a proposta del cap del Servei de Desenvolupament Tecnològic, les quals podrà deixar sense efecte amb l'audiència prèvia a l'interessat en els casos següents:
  
- Incompliment de les seues obligacions.
  
- Deixar de posseir els requisits exigits en aquesta convocatòria.
  
Deu. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per ordre de puntuació, per cobrir les vacants per incidències, renúncies, abandons o incompliments que puguen sorgir durant el període de gaudi.
  
Onze. Cobertura sanitària